# Informasjon og lærerveiledning.

  H

  V

F A M I L I E ?

                   R

Vi ønsker med dette skoleopplegget å synliggjøre mangfold. Å arbeide for en mer balansert representasjon i museet er en stor del av museers forpliktelse til å gjenspeile hele samfunnet. Vi skal utfordre, pirre folks nysgjerrighet og engasjere ved å legge til rette for ulike samtaler, diskusjoner og refleksjoner. Vi skal være dagsaktuelle, demokratisk og inkluderende.

Formidlingsopplegget har ‘’familie’’ som hovedtema. Elevene møter andre temaer som likestilling, kjønnsroller, inkludering, homofili og medvirkning.

**Hva skjer når vi kommer?**

En av våre formidlere møter dere ved kulturhuset. Der blir det en kort intro om Stiklestad, Olav og dagens opplegg før vi går oppover til folkemuseet.

Elevene får sammen med museumsformidler reise i tid, tilbake til 1892 og 1962. De skal inn i to ulike museumshus som har to helt ulike historier. Her kan elevene medvirke, delta og være en god venn som gir råd og veiledning i de dilemmaene som oppstår.

Etter besøkene i 1892 og 1962, reiser de til nåtid. Der får de se en film, hvordan er det i dag?
Det er ikke lenger bare en fasit på hva en familie kan bestå av, en familie kan defineres på mange måter, moderne familiesetninger og mangfold. Økten avsluttes med diskusjon og praktiske samarbeidsoppgaver.

**Aktiviteter dere får prøve i løpet av dagen**

* Lage ulike familier med papirdukker.
* Leker ute: Stylter, hoppetau, kjepphester, lekebutikk, leikefjøs med tredyr m.m. Kan benyttes i pausene.

**Hva skal vi ha med oss?**

* Varme klær og sko.
* Matpakke og drikke.

Det blir ikke lagt inn tid til lunsj under selve skoleopplegget, men mulig å benytte området både før og etter om man ønsker.Vi gjør oppmerksom på at det finnes restaurant i kulturhuset som dere kan benytte (tlf: 74 04 42 00, restaurant).

**Tips til forberedelser**

* Hvor lenge siden er 1892 og 1962?
* Hvilke oppfinnelser og hjelpemidler fantes/ fantes ikke da?
* Hvordan var kjønnsrollene?
* Hva er ei taus?
* Hva betyr likestilling?
* Hvordan var det å være barn i disse tidsperiodene?
* Ikke fortell elevene i detalj alt som skal skje.

**Lesestoff**

* ”Da Emil spikket tremann nummer hundre” av Astrid Lindgren, tekst hentet fra ”Nye spell av Emil fra Lønneberget”
* ”Mannen som skulle stelle hjemme”, Asbjørnsen og Moe. (Om kvinne- og mannsarbeid)

**Tips til etterarbeid**

* Prate generelt om familie og relasjoner. Hvordan er det i dag?
* Gi elevene et blankt ark hver. Der skal de skrive alt de vet om seg selv-> Alder, søsken, dyr, hobby osv. Deretter lage et slektstre/relasjonstre. Start med det elevene vet fra før. Foreldre, søsken, besteforeldre. Resten får elevene i oppgave å finne ut hjemme (finnes gode maler på utforming av slektstre på internett).
* **Hjemmelekse:** Snakk med de hjemme. Fullføre slektstre så langt man kommer (her vil det variere veldig hvor mye elevene har funnet ut). Finn ut så mye som mulig om så mange som mulig. Gjør elevene bevisst på at de må skrive ned historiene som kommer, ikke bare lage slektstre. Skrive mer utfyllende om de andre familiemedlemmene. For eksempel hvor mange søsken denne personen hadde, alder, noen barn? Oppfordre til å lete etter en historie.
* **Videre arbeid på skolen**: Drøft funnene enten gruppevis eller i plenum. Er det noe felles, forskjeller, noe som var rart eller overraskende? Hvor kommer slektningene fra? Hvor mange barn var det vanlig å ha? Var de gift? Hva gjorde barna? Har det dukket opp en historie du ikke visste? Diskuter om de har oppdaget noen likheter og ulikheter fra før i tiden til i dag.

**Tips til andre etterarbeidsoppgaver:**

* Lage tegninger fra det dere har sett, hørt og gjort.
* Skrive fritt om det dere opplevde (vi vil gjerne ha tegninger og referat, ev. kopier av disse. Det er nyttig og artig å se hva ungene fester seg ved).
* Snakke om hva dere opplevde, ta opp ting ungene kanskje ikke forstår eller undrer seg over.

Opplegget varer i 2,5 time, men kan justeres noe, hvis dere må reise tidligere hjem. Da må vi ta vekk noe av innholdet. Viktig at dere sier ifra om dette **før** dere kommer.

Max antall elever er 30, da huset vi er i ikke kan romme flere.

Velkommen til et trivelig og lærerikt besøk på Stiklestad Nasjonale Kultursenter!

Vennlig hilsen

Museumsformidlerne

Stiklestad Nasjonale Kultursenter

74044200

www.snk.no